કહેવત છે કે એક પુસ્તક સો મિત્રોની ગરજ સારે છે. પુસ્તક દીવાદાંડીની ગરજ સારે છે. અલગઅલગ જેનરના પુસ્તકો જે વાચકની જિજ્ઞાશાને સંતોષે છે. આજના સમયમાં જીવન શૈલી એટલી ફાસ્ટ છે અને આ ગતિમાં કદાચ આપણે પહેલાંની જેમ જોઇન્ટ ફેમિલી સાથે મજેદાર મનોરંજનની પળ નથી માણી શકતા. પણ મનોરંજન જોઇએ તો ખરુ જ ને. તો આ મનોરંજન મેળવવાનુ એક સાધન પુસ્તક બની શકે. કોઇએ કહ્યુ છે કે પુસ્તક મિત્ર છે, આપણા એકાંતનું. પુસ્તક વડીલ છે, સંસ્કારનું. પુસ્તક ભવિષ્ય છે આપણાં બાળકનું. જો જો ભરમાતાં નહીં, ભારે ભરખમ શબ્દ સમજીને અટવાતાં નહીં. કારણ કે આ ભારે ભરખમ શબ્દો પાછળ પુસ્તકની સાર્થકતા તો ખૂબ સરળ છે. જો આપણે દરરોજ થોડું વાંચીએ તો શુ થાય. ક્યારેય એવુ વિચાર્યુ છે. નહીં વિચાર્યુ હોય તો વિચારો. પુસ્તકના એક પાના પર લખાયેલા શબ્દો, તેના પર આકાર લેતી વાર્તા, લેખ આ બધામાં રહેલી સમજ તમને વાંચતા મળી જાય. જરુરી નથી કે આપણે કોઇ ભારે ભરખમ પુસ્તક જ વાંચવી પડે એ માટે.